Før 1980 var jernbanenettet rundt hovedstaden adskilt. Tog vestfra stoppet på Vestbanen, mens tog fra nord, sør og øst terminerte på Østbanen (nå Oslo S). Da Oslotunnelen åpnet ble jernbanenettet bundet sammen og Vestbanestasjonen nedlagt. Samtidig ble Nationaltheatret stasjon åpnet omtrent 500 meter unna. Det ble også bygget en annen stasjon i tunnelen, Elisenberg stasjon, men denne ble aldri åpnet.